*Projekts*

**MINISTRU KABINETA SĒDES PROTOKOLLĒMUMS**

Rīgā Nr. 2014. gada \_\_.\_\_\_\_\_\_\_

**.§**

Ministru kabineta rīkojuma projekts „Par Zāļu valsts aģentūras 2014.gada budžeta apstiprināšanu”

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Pieņemt iesniegto rīkojuma projektu.

 Valsts kancelejai sagatavot rīkojuma projektu parakstīšanai.

2. Konceptuāli atbalstīt, ka Veselības ministrijas pārraudzībā esošās budžeta nefinansētas iestādes – Zāļu valsts aģentūras neizmantotais 2013.gada maksas pakalpojumu un citu pašu ieņēmumu līdzekļu atlikums uz 2014.gada 1.janvāri **613 116 *euro*** apmērā tiek novirzīts:

2.1. uz valsts budžeta programmas 06.00.00 „Kultūra” apakšprogrammu 06.02.00 „Medicīnas vēstures muzejs” 31 875 *euro* apmērā Paula Stradiņa Medicīnas vēstures muzejam, lai veiktu parādsaistību apmaksu par saņemtajiem pakalpojumiem, neatliekamu remontdarbu veikšanai, kā arī datortehnikas, biroja tehnikas iegādei un iestādes uzturēšanas izdevumu segšanai;

2.2. uz valsts budžeta programmas 33.00.00 „Veselības aprūpes nodrošināšana” apakšprogrammu 33.01.00 „Ārstniecība” 247 400 *euro* apmērā Nacionālajam veselības dienestam, lai segtu:

2.2.1. SIA „Ludzas medicīnas centrs” valsts galvotā aizdevuma saistības par 2014.gadu 195 000 *euro* apmērā;

 2.2.2. SIA "Kuldīgas slimnīca" valsts galvotā aizdevuma saistības par 2014.gadu 52 400 *euro* apmērā;

2.3. uz valsts budžeta programmas 33.00.00 „Veselības aprūpes nodrošināšana” apakšprogrammu 33.03.00 „Kompensējamo medikamentu un materiālu apmaksāšana” 160 109 *euro* apmērā Nacionālajam veselības dienestam, lai daļēji segtu līdzekļu deficītu kompensējamo medikamentu un materiālu apmaksai;

2.4. uz valsts budžeta programmas 39.00.00 „Specializētās veselības aprūpes nodrošināšana” apakšprogrammu 39.02.00 „Sporta medicīnas nodrošināšana” 14 086 *euro* apmērā Valsts sporta medicīnas centram, lai nodrošinātu portatīvā hematoloģiskā asins analizatora, ultraskaņas terapijas iekārtas 1MHz un portatīvā elektrokardiogrāfa iegādi sportistu un bērnu ar paaugstinātu fizisko slodzi veselības aprūpei;

2.5. uz valsts budžeta programmas 39.00.00 „Specializētās veselības aprūpes nodrošināšana” apakšprogrammu 39.03.00 „Asins un asins komponentu nodrošināšana” 18 282 *euro* apmērā Valsts asinsdonoru centram, lai veiktu savlaicīgu apmaksu par medikamentiem, kas nepieciešami drošai asins komponentu sagatavošanai;

2.6. uz valsts budžeta programmas 39.00.00 „Specializētās veselības aprūpes nodrošināšana” apakšprogrammu 39.06.00 „Tiesu medicīniskā ekspertīze” 70 682 *euro* apmērā Valsts tiesu medicīnas ekspertīzes centram, lai veiktu neatliekamus remontdarbus, datortehnikas iegādi, uzskaites un informācijas sistēmas „Mirušo reģistrācijas žurnāls” programmatūras iegādi un uzstādīšanu, Klimata pārmaiņu finanšu instrumenta projekta Nr.KPFI-15.3/126 „Kompleksi risinājumi siltumnīcefekta gāzu emisiju samazināšanai Valsts tiesu medicīnas ekspertīzes centra ēkā” realizāciju, kā arī nodrošinātu iestādes uzturēšanas pakalpojumus;

2.7. uz valsts budžeta programmas 46.00.00 „Veselības nozares uzraudzība” apakšprogrammu 46.01.00 „Uzraudzība un kontrole” 70 682 *euro* apmērā Veselības inspekcijai, lai nodrošinātu augstas kvalifikācijas klīniski akadēmisko speciālistu piesaisti Ārstniecības riska fonda ekspertīzēm, kā arī, lai iegādātos datu masīvu, tīkla drošības sistēmu un serveri ar Microsoft Server OEM licenci.

3. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas palielināšanai atbilstoši šā protokollēmuma 2.punktam.

4. Finanšu ministram normatīvajos aktos noteiktajā kārtībā informēt Saeimu par apropriācijas izmaiņām un palielināt Veselības ministrijai likumā "Par valsts budžetu 2014.gadam" noteikto apropriāciju.

5. Veselības ministrijai 2015.gada otrajā pusgadā sadarbībā ar Starptautisko inovatīvo farmaceitisko firmu asociāciju, Latvijas Patentbrīvo Medikamentu Asociāciju un Zāļu valsts aģentūru izvērtēt Zāļu valsts aģentūras ieņēmumus, kas gūti darbojoties atbilstoši jaunajam cenrādim, un turpināt diskusiju par Zāļu valsts aģentūras atlaižu politiku turpmākajiem periodiem.

Ministru prezidente L.Straujuma

Valsts kancelejas direktore E.Dreimane

Veselības ministra vietā

Ministru prezidente L.Straujuma

18.08.2014 14:58

495

I.Vinničenko, 67876029

Inga.Vinnicenko@vm.gov.lv